open-index/open-wikipedia-markdown huggingface dataset:
Τεμνόμενοι κύκλοι

Στην γεωμετρία, δύο κύκλοι λέγονται **τεμνόμενοι** αν έχουν ακριβώς δύο κοινά σημεία. Το ευθύγραμμο τμήμα που συνδέει τα δύο αυτά σημεία είναι η **κοινή χορδή** τους.

## Ιδιότητες
* Αν δύο κύκλοι με κέντρα \rm O_1 και \rm O_2 αντίστοιχα,  έχουν ένα κοινό σημείο \rm A που δεν ανήκει στην ευθεία της διακέντρου, τότε έχουν και δεύτερο κοινό σημείο.

* Η διάκεντρος \rm O_1O_2 των δύο τεμνόμενων κύκλων είναι μεσοκάθετος της κοινής τους χορδής \rm AB.

* Δύο τεμνόμενοι κύκλοι έχουν ακριβώς δύο κοινές εξωτερικές εφαπτομένες.

## Μετρικές σχέσεις
Θεωρούμε δύο τεμνόμενους κύκλους ({\rm O_1}, r_1) και ({\rm O_2}, r_2) με \delta = {\rm O_1O_2}. Σε αυτούς ισχύουν οι εξής μετρικές σχέσεις:
* Ισχύει ότι
::|r_1 - r_2| .
* Έστω \varepsilon μία κοινή εφαπτομένη των δύο κύκλων και \rm A,B τα σημεία επαφής με τους δύο κύκλους αντίστοιχα. Τότε, {\rm AB} = \sqrt{\delta^2 - (r_1 - r_2)^2}.

* Το μήκος της κοινής χορδής \rm AB δίνεται από τον τύπο
::{\rm AB} = \frac{1}{\delta} \cdot \sqrt{(r_1 + r_2 + \delta) \cdot (-r_1 + r_2 + \delta) \cdot (r_1 - r_2 + \delta) \cdot (r_1 + r_2 - \delta)}.

## Γωνία τεμνόμενων κύκλων

Έστω δύο κύκλοι με κέντρα τα \rm O_1 και \rm O_2 που τέμνονται στα σημεία \rm A και \rm B. Επίσης, θεωρούμε την εφαπτόμενη \varepsilon_1 του πρώτου κύκλου στο \rm A και εφαπτόμενη \varepsilon_2 του δεύτερου κύκλου στο \rm A. H γωνία μεταξύ των δύο εφαπτομένων λέγεται **γωνία τεμνόμενων κύκλων**.

## Ειδικές περιπτώσεις

* Αν η γωνία μεταξύ δύο τεμνόμενων κύκλων είναι ορθή, τότε οι κύκλοι λέγονται **[[ορθογώνιοι κύκλοι|ορθογώνιοι]]**.
* Αν η γωνία μεταξύ δύο τεμνόμενων κύκλων είναι μηδενική, τότε οι κύκλοι είναι εξωτερικά εφαπτόμενοι.
* Αν η γωνία μεταξύ δύο τεμνόμενων κύκλων είναι ευθεία, τότε οι κύκλοι είναι εσωτερικά εφαπτόμενοι.
* Αν η κοινή χορδή δύο τεμνόμενων κύκλων είναι και διάμετρος του δεύτερου, τότε οι κύκλοι είναι τεμνόμενοι κατά διάμετρο.

## Περαιτέρω ανάγνωση
### Εξωτερικοί σύνδεσμοι
* Ισότητα Γωνιών τεμνόμενων κύκλων στο Geogebra.
* Μια ιδιότητα της κοινής χορδής δύο τεμνόμενων κύκλων στο Φωτόδεντρο.

### Ξενόγλωσσα άρθρα
* 

## Δείτε επίσης
* Κύκλος
* Μη-τεμνόμενοι κύκλοι
* Εφαπτόμενοι κύκλοι
* Ορθογώνιοι κύκλοι

## Παραπομπές


Κατηγορία:Κύκλος
NGC 979

Ο **[[Νέος Γενικός Κατάλογος|NGC]] 979** είναι φακοειδής γαλαξίας ο οποίος βρίσκεται στον αστερισμό Ηριδανό. Δεν έχει περιοχές HII και κατά συνέπεια δεν λαμβάνει χώρα σχηματισμός νέων αστέρων. Τον ανακάλυψε ο αστρονόμος Τζων Χέρσελ (John Herschel) στις 18 Οκτωβρίου 1835.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Ηριδανός (αστερισμός)
0979
09614
-07-16-014
NGC 1110

Ο **[[Νέος Γενικός Κατάλογος|NGC]] 1110** είναι ραβδωτός σπειροειδής γαλαξίας ο οποίος απέχει περίπου 53 εκατομμύρια έτη φωτός και βρίσκεται στον αστερισμό Ηριδανό. Τον ανακάλυψε ο αστρονόμος 
Φράνσις Πριζέρβντ Λίβενγουορθ (Francis Preserved Leavenworth) την 21η Δεκεμβρίου 1886 και έχει διάμετρο 56 χιλιάδων ετών φωτός. Φαίνεται πως δεν λαμβάνει χώρα γέννηση νέων αστέρων και δεν έχει εντοπιστεί Ενεργός Γαλαξιακός Πυρήνας.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Ηριδανός (αστερισμός)
1110
10673
-01-08-010
NGC 2027

Το **[[Νέος Γενικός Κατάλογος|NGC]] 2027** είναι ανοικτό σμήνος στον αστερισμό Δοράδα. Βρίσκεται στο Μεγάλο Νέφος του Μαγγελάνου και το ανακάλυψε ο αστρονόμος Τζέιμς Ντάνλοπ (James Dunlop) στις 6 Νοεμβρίου 1826. Η φαινόμενη διάμετρός του είναι 0,7 arcmi.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ανοικτά σμήνη
Κατηγορία:Δοράς (αστερισμός)
2027
Άβελιν του Φορζ

Η **Άβελιν του Φορζ** (αγγλ. *Aveline de Forz, countess of Aumale* & *lady of Holderness*, 20 Ιανουαρίου 1259 – 10 Νοεμβρίου 1274) ήταν Αγγλίδα ευγενής. Μεγάλη κληρονόμος, το 1269 παντρεύτηκε τον Εδμόνδο Κράουτσμπακ 1ο κόμη τού Λάνκαστερ, δεύτερο γιο τού Ερρίκου Γ' τής Αγγλίας. Αυτή απεβίωσε πέντε χρόνια αργότερα, και δεν απέκτησε παιδιά.

## Βιογραφία
Η Άβελιν τού Φορζ γεννήθηκε στις 20 Ιανουαρίου 1259 στο Μπάρστγουικ στο Χόλντερνες. Οι γονείς της ήταν ο Γουλιέλμος ντε Φορς 4ος κόμης του Άλμπεμαρ και η Ισαβέλλα ντε Φορζ κόμισσα τού Ντέβον και τής Νήσου Γουάιτ.

## Οικογένεια
Η βασίλισσα Ελεονώρα, σύζυγος τού Ερρίκου Γ' τής Αγγλίας, κανόνισε τον γάμο μεταξύ τής Άβελιν και τού δεύτερου γιου τους Εδμόνδου Κράουτςμπακ 1ου κόμη τού Λάνκαστερ. Η Eλεονώρα διαπραγματεύτηκε με τη μητέρα τής Άβελιν, την Iσαβέλλα, και τη γιαγιά της Αμίς ντε Κλερ, για να εξασφαλίσει τη σύζευξη. Στις 8 ή 9 Απριλίου 1269, η Άβελιν παντρεύτηκε τον Eδμόνδο στο αββαείο του Ουέστμινστερ. Δεδομένου ότι η Άβελιν ήταν μόλις 10 ετών, ο γάμος ολοκληρώθηκε το 1273, όταν έγινε 14. Με τον γάμο του με τη μεγάλη κληρονόμο, ο ήδη πλούσιος Εδμόνδος ήλπιζε να κερδίσει τις κομητείες τού Ντέβον και τού Ωμάλ, καθώς και τις κυριότητες τού Χόλντερνς και τής Νήσου Γουάιτ. Ο τελευταίος επιζών αδελφός της, Θωμά ντε Φορζς, απεβίωσε το 1269, και αυτή κληρονόμησε τούς τίτλους του, έτσι έγινε κόμισσα τού Ωμάλ. Τα εδάφη της περιήλθαν στην κηδεμονία τού βασιλιά Ερρίκου Γ΄. Ωστόσο, η Άβελιν απεβίωσε στις 10 Νοεμβρίου 1274 στο Στόκγουιλ, Σάρρεϋ, γεγονός που εμπόδισε τον Eδμόνδο να κληρονομήσει τα εδάφη. Δεν είχαν παιδιά.

Η Άβελιν τάφηκε στο αββαείο του Ουέστμινστερ, ο πρώτος τάφος που τοποθετήθηκε στη νέα του εκκλησία. Ο ιστορικός Πέτερ Κος έχει αποκαλέσει τούς τάφους τής ίδιας και τής  Eλεονώρας της Καστίλλης «δύο από τα ωραιότερα γυναικεία γλυπτά ομοιώματα τού 13ου αι.».

## Παραπομπές


## Πηγές
* 
* 
* 
* Lloyd, Simon (2004). "Edmund, first earl of Lancaster and first earl of Leicester (1245–1296)". Oxford Dictionary of National Biography (online ed.). Oxford University Press.
* 
* 

Κατηγορία:Αγγλίδες κόμισσες
Τομ Pαπ

Ο **Τόμας Ντέιλ Ραπ** (αγγλικά: *Thomas Dale Rapp*, 8 Μαρτίου 1947 – 11 Φεβρουαρίου 2018) ήταν Αμερικανός τραγουδιστής, τραγουδοποιός και αρχηγός των Pearls Before Swine, ενός επιδραστικού φολκ ροκ συγκροτήματος με ψυχεδελικές επιρροές, στα τέλη της δεκαετίας του 1960 και στις αρχές της δεκαετίας του 1970. Αποσύρθηκε από τη μουσική σκηνή το 1979 και έγινε δικηγόρος πολιτικών δικαιωμάτων.

## Καριέρα

## Βασική δισκογραφία με τους Pearls Before Swine

### Στούντιο ηχογραφήσεις

* *One Nation Underground* (1967, ESP-Disk); 50th Anniversary re-issue (2017, Drag City)
* *Balaklava* (1968, ESP-Disk); 50th Anniversary re-issue (2018, Drag City)
* *These Things Too* (1969, Reprise)
* *The Use of Ashes* (1970, Reprise)
* *City of Gold* (1971, Reprise)
* *Beautiful Lies You Could Live In* (1971, Reprise) 
* *A Journal of the Plague Year*  (1999, Woronzow)   

### Ζωντανές ηχογραφήσεις

* *Radio Pearls* (recorded 1971, released 2006, ESP-Disk)
* *Live Pearls* (recorded 1971, released 2008, WildCat Recording download)
* Tom Rapp *Live @ Yale U*  (2CD recorded 1973, released 2013, WildCat Recording download)
* PBS> *Anderson Theater NYC '71* (recorded 1971, released 11/11/2016, Rox Vox)
* PBS&Tom Rapp  Vinyl 7" 33 1/3rpm 5-track EP> *Discontinuity--Live Recordings 1972-3 & 1999* (released 2017, Sordide Sentimental)

## Βασική σόλο δισκογραφία

* *Familiar Songs* (1972, Reprise)
* *Stardancer* (1972, Blue Thumb)
* *Sunforest* (1973, Blue Thumb)
* *A Journal of the Plague Year*  (1999, Woronzow)

## Παραπομπές


## Εξωτερικοί σύνδεσμοι
* https://www.discogs.com/artist/473842-Tom-Rapp?srsltid=AfmBOooNrGhN3QzpgvIEiTAHg7lYBcC9BPSLlZPCZv054Ycs_J02LT25

Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί
Κατηγορία:Αμερικανοί κιθαρίστες
Κομητεία Λάτιμερ (Οκλαχόμα)

Η **Κομητεία Λάτιμερ** () είναι κομητεία στην πολιτεία της Οκλαχόμα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 9,526 κάτοικοι.Η διοικητική πρωτεύουσα (*έδρα*) είναι το Γουίλμπερτον.  Η κομητεία ιδρύθηκε το 1907 και πήρε το όνομά της προς τιμήν του Τζέιμς Λάτιμερ, μέλος της Συνταγματικής Συνέλευσης της Οκλαχόμα.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 729 τετραγωνικά μίλια (1.890 km2), εκ των οποίων 722 τετραγωνικά μίλια (1.870 km2) είναι στεριά και 7,0 τετραγωνικά μίλια (18 km2) είναι νερό.

## Παραπομπές


Κατηγορία:Κομητείες της Οκλαχόμα
Κομητεία Κέι (Οκλαχόμα)

Η **Κομητεία Κέι** () είναι κομητεία στην πολιτεία της Οκλαχόμα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 43,641 κάτοικοι.Η διοικητική πρωτεύουσα (*έδρα*) είναι το Νιούκερκ.  Η κομητεία ιδρύθηκε το 1895 και πήρε το όνομά της από το αγγλικό γράμμα «K» (αγγλ. Key)

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 945 τετραγωνικά μίλια (2.450 km2), από τα οποία 25 τετραγωνικά μίλια (65 km2) (2,7%) καλύπτονται από νερό.

## Παραπομπές


Κατηγορία:Κομητείες της Οκλαχόμα
Παλαιό Μουσείο Ακρόπολης

Το **Παλαιό Μουσείο Ακρόπολης** ήταν αρχαιολογικό μουσείο στην Αθήνα της Ελλάδας, στην αρχαιολογική τοποθεσία της Ακρόπολης. Χτίστηκε σε μια κόγχη στην ανατολική άκρη του βράχου και το μεγαλύτερο μέρος του βρίσκεται κάτω από το επίπεδο της κορυφής του λόφου, καθιστώντας το σε μεγάλο βαθμό αόρατο. Θεωρούταν ένα από τα σημαντικότερα αρχαιολογικά μουσεία στην Αθήνα. Λόγω του περιορισμένου μεγέθους του, η Ελληνική κυβέρνηση αποφάσισε στα τέλη της δεκαετίας του 1980 να χτίσει ένα νέο μουσείο. Το Νέο Μουσείο Ακρόπολης είναι τώρα χτισμένο στη βάση της Ακρόπολης. Τον Ιούνιο του 2007 το παλιό μουσείο έκλεισε τις πόρτες του ώστε τα αρχαία του να μπορέσουν να μεταφερθούν στο νέο τους σπίτι, το οποίο άνοιξε στις 20 Ιουνίου 2009.

## Ιστορία
Το μουσείο ήταν το σπίτι πολλών από τα αρχαία λείψανα του ελληνικού κόσμου που βρέθηκαν στην Ακρόπολη Αθηνών και γύρω από αυτήν από τότε που άρχισαν οι ανασκαφές. Σχεδιάστηκε από τον αρχιτέκτονα Παναγή Κάλκο και χτίστηκε μεταξύ 1865 και 1874. Επεκτάθηκε τη δεκαετία του 1950, σε ένα σύγχρονο σχέδιο που εκτελέστηκε από τον Πάτροκλο Καραντινό, Έλληνα μοντερνιστή αρχιτέκτονα.

Το Μουσείο Ακρόπολης φιλοξενούσε πέτρινα γλυπτά και μπρούντζινα ερείπια από τα μνημεία της Ακρόπολης και μερικά αντικείμενα που ανασκάφηκαν στην περιοχή. Το κτίριο βρίσκεται στην νοτιοανατολική γωνία της Ακρόπολης. Το 1974, ο Πρωθυπουργός Κωνσταντίνος Καραμανλής πρότεινε την κατασκευή ενός νέου μουσείου. Οι αρχικοί σχεδιασμοί έγιναν υπό την ηγεσία της Μελίνας Μερκούρη και επιλέχθηκε η βάση του πρώην Στρατιωτικού Νοσοκομείου Μακρυγιάννη και των στρατώνων της Ελληνικής Χωροφυλακής. Ο πρώτος διαγωνισμός επικρίθηκε και ένας νέος διαγωνισμός ανακοινώθηκε μερικά χρόνια αργότερα. Το 2007, το παλιό κτίριο έκλεισε για να προετοιμαστεί η μετακίνηση των αντικειμένων στο νέο κτίριο.

### Nέο κτίριο

Ένα νέο κτίριο σχεδιάστηκε από τον Μπερνάρ Τσουμί και τον Μιχάλη Φωτιάδη, και χτίστηκε από το 2002 έως το 2007 επί της Οδού Διονυσίου Αρεοπαγίτου. Τα εγκαίνιά του πραγματοποιήθηκαν το Σάββατο 20 Ιουνίου 2009 και το εισιτήριο ήταν 1 ευρώ για το πρώτο έτος και 5 ευρώ μετά.

### Φθορά στην Ακρόπολη
Οι σωλήνες αποχέτευσης από το Παλαιό Μουσείο Ακρόπολης έχουν κατηγορηθεί ως αιτία της μεγάλης ποσότητας της φθοράς της Ακρόπολης.

## Συλλογές
[δεξιά|μικρογραφία|[Περσική τάφρος, Ακρόπολη Αθηνών, 1866.]]
Το μουσείο στέγαζε αντικείμενα που βρέθηκαν στην περιοχή της Ακρόπολης. Προέρχονταν κυρίως από τον Παρθενώνα, τα Προπύλαια, το Ερεχθείο, τον Ναό Αθηνάς Νίκης, το Ελευσίνιον, το Βραυρώνιον, τη Χαλκοθήκη, το Πανδρόσειο, το Ιερό της Πολιάδος Αθηνάς, το Ωδείο Ηρώδου του Αττικού, το Ιερό του Ασκληπιού ή Ασκληπιείον, το Ναό και το Θέατρο του Διονύσου και το Ωδείον του Περικλέους.

## Αξιοσημείωτα εκθέματα

* Ζωφόρος του Παρθενώνα
* Καρυάτιδες
* Κούρος και Κόρη
* Μαρμάρινη κεφαλή εφήβου
* Μετόπες του Παρθενώνα
* Μοσχοφόρος
* Παις του Κριτίου
* Σανδαλίζουσα Νίκη

## Παραπομπές


## Εξωτερικοί σύνδεσμοι
* 
* Μουσείο Ακρόπολης: Μοσχοφόρος, Παις του Κριτίου

Κατηγορία:Ακρόπολη Αθηνών
Κατηγορία:Αρχαιολογικά μουσεία στην Αττική
Κατηγορία:Πρώην κτίρια και κατασκευές στην Ελλάδα
Κομητεία Κόττον (Οκλαχόμα)

Η **Κομητεία Κόττον** () είναι κομητεία στην πολιτεία της Οκλαχόμα των Ηνωμένων Πολιτειών. Κατά την απογραφή του 2020, ο πληθυσμός ήταν 5,427 κάτοικοι.Η διοικητική πρωτεύουσα (*έδρα*) είναι το Γουόλτερς. Η κομητεία ιδρύθηκε το 1912 και πήρε το όνομά της από την βασική αγροτική καλιέργεια της κομητείας, το βαμβάκι (αγγλ. Cotton).
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 642 τετραγωνικά μίλια (1.660 km2), εκ των οποίων 633 τετραγωνικά μίλια (1.640 km2) είναι στεριά και 9,3 τετραγωνικά μίλια (24 km2) (1,4%) καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Κομάντσι (βόρεια)
* Κομητεία Στίβενς (βορειοανατολικά)
* Κομητεία Τζέφερσον (νοτιοανατολικά)
* Κομητεία Κλέι, Τέξας (νότια)
* Κομητεία Ουιτσίτα, Τέξας (νοτιοδυτικά)
* Κομητεία Τίλμαν (δυτικά)

## Παραπομπές


Κατηγορία:Κομητείες της Οκλαχόμα
Κομητεία Μπέκαμ (Οκλαχόμα)

Η **Κομητεία Μπέκαμ** () είναι κομητεία στην πολιτεία της Οκλαχόμα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 22,042 κάτοικοι.Η διοικητική πρωτεύουσα (*έδρα*) είναι το Σάιρ. Η κομητεία ιδρύθηκε το 1907 από τμήματα των κομητειών Γκριρ και Ρότζερ Μιλς.Πήρε το όνομά της προς τιμήν του Τζέι Σι Μπέκαμ, κυβερνήτη του Κεντάκι.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 904 τετραγωνικά μίλια (2.340 km2), εκ των οποίων 902 τετραγωνικά μίλια (2.340 km2) είναι στεριά και 2,1 τετραγωνικά μίλια (5,4 km2) (0,2%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Οκλαχόμα
Κομητεία Μπράιαν (Οκλαχόμα)

Η **Κομητεία Μπράιαν** () είναι κομητεία στην πολιτεία της Οκλαχόμα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 48,967 κάτοικοι.Η διοικητική πρωτεύουσα (*έδρα*) είναι το Ντουράν. Η κομητεία ιδρύθηκε το 1907 και πήρε το όνομά της προς τιμήν του Ουίλιαμ Τζένκινγκς Μπράιαν, Υπουργού Εξωτερικών και τρεις φορές υποψήφιου για την Προεδρία των ΗΠΑ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 944 τετραγωνικά μίλια (2.440 km2), εκ των οποίων 904 τετραγωνικά μίλια (2.340 km2) είναι στεριά και 39 τετραγωνικά μίλια (100 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Οκλαχόμα
Κομητεία Πέιν (Οκλαχόμα)

Η **Κομητεία Πέιν** () είναι κομητεία στην πολιτεία της Οκλαχόμα των Ηνωμένων Πολιτειών. Κατά την απογραφή του 2020, ο πληθυσμός ήταν 83,352 κάτοικοι.Η διοικητική πρωτεύουσα (*έδρα*) είναι το Στίλγουοτερ. 

Η κομητεία ιδρύθηκε το 1890 και πήρε το όνομά της προς τιμήν του Ντέιβιντ Πέιν, ενός λευκού άποικου και προσωπικότητας της περιοχής.

## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 697 τετραγωνικά μίλια (1.810 km2), εκ των οποίων 685 τετραγωνικά μίλια (1.770 km2) είναι στεριά και 12 τετραγωνικά μίλια (31 km2) καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Πάουνι (βορειοανατολικά)
* Κομητεία Κρικ (ανατολικά)
* Κομητεία Λίνκολν (νότια)
* Κομητεία Λόγκαν (νοτιοδυτικά)
* Κομητεία Νομπλ (βορειοδυτικά)

## Παραπομπές


Κατηγορία:Κομητείες της Οκλαχόμα
Κομητεία Χάρμον (Οκλαχόμα)

Η **Κομητεία Χάρμον** () είναι κομητεία στην πολιτεία της Οκλαχόμα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 2,392 κάτοικοι.Η διοικητική πρωτεύουσα (*έδρα*) είναι το Χόλις.Η κομητεία ιδρύθηκε το 1909 και πήρε το όνομά της προς τιμήν του Τζάντσον Χάρμον, Υπουργό Δικαιοσύνης των ΗΠΑ και κυβερνήτη του Οχάιο.

Σύμφωνα με το Γραφείο Απογραφής των ΗΠΑ, η κομητεία έχει έκταση 539 τετραγωνικά μίλια (1.400 km2), εκ των οποίων 537 τετραγωνικά μίλια (1.390 km2) είναι στεριά και 1,5 τετραγωνικά μίλια (3,9 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Οκλαχόμα
Κομητεία Χιουζ (Οκλαχόμα)

Η **Κομητεία Χιουζ** () είναι κομητεία στην πολιτεία της Οκλαχόμα των Ηνωμένων Πολιτειών. Κατά την απογραφή του 2020, ο πληθυσμός ήταν 13,436 κάτοικοι.Η διοικητική πρωτεύουσα (*έδρα*) είναι το Χόλντενβιλ.  

Η κομητεία ιδρύθηκε το 1907 και πήρε το όνομά της προς τιμήν του Ουίλιαμ Χιουζ, μέλος της Συνταγματικής Συνέλευσης της Οκλαχόμα.
## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 815 τετραγωνικά μίλια (2.110 km 2), από τα οποία 805 τετραγωνικά μίλια (2.080 km 2) είναι στεριά και 10 τετραγωνικά μίλια (26 km 2) καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Οκφουσκί (βόρεια)
* Κομητεία Μάκιντος (βορειοανατολικά)
* Κομητεία Πίτσμπεργκ (ανατολικά)
* Κομητεία Κόουλ (νότια)
* Κομητεία Πόντοτοκ (νοτιοδυτικά)
* Κομητεία Σεμινόλ (δυτικά)

## Παραπομπές


Κατηγορία:Κομητείες της Οκλαχόμα
Μοτζταμπά Χαμενεΐ

Ο **Μοτζταμπά Χοσεϊνί Χαμενεΐ** (περσικά: سید مجتبی حسینی خامنه‌ای, Μασχάντ, 8 Σεπτεμβρίου 1969) είναι ο τρίτος Ανώτατος Ηγέτης του Ιράν.

Ήδη πριν από το 2019 θεωρήθηκε πιθανός υποψήφιος για τις προεδρικές εκλογές και χαρακτηριζόταν ως συντηρητικός και πιστός στο καθεστώς, με καλές σχέσεις με τις ιρανικές δυνάμεις ασφαλείας.

Σύμφωνα με αναφορές, ανέλαβε, μεταξύ άλλων, τον άμεσο έλεγχο της πολιτοφυλακής Μπασίτζ καθώς και του Υπουργείου Πληροφοριών (VEVAK), που συμμετείχαν με καταπιεστικές δραστηριότητες στην καταστολή των διαδηλώσεων κατά τις εκλογές του 2009.

Ο Χαμενεΐ αναφέρθηκε από διάφορα μέσα ενημέρωσης, μετά τον θάνατο του Προέδρου του Ιράν Εμπραχίμ Ραϊσί στις 19 Μαΐου 2024, ως πιθανός διάδοχος του πατέρα του στη θέση του «Ανωτάτου Ηγέτη του Ιράν». Εξελέγη στις 8 Μαρτίου 2026.

## Παραπομπές


## Εξωτερικοί σύνδεσμοι
* 

Κατηγορία:Θρησκευτικοί ηγέτες
Κατηγορία:Ιρανοί
Καθεδρικός Ναός της Φεράρα

Ο **Καθεδρικός ναός της Φερράρα** (Ιταλικά: *Basilica Cattedrale di San Giorgio*, *Duomo di Ferrara*) είναι Ρωμαιοκαθολικός καθεδρικός ναός και μια μικρή βασιλική στην Φεράρα, Βόρεια Ιταλία. Αφιερωμένος στον Άγιο Γεώργιο, τον προστάτη της πόλης, είναι η έδρα του Αρχιεπισκόπου της Φεράρας και το μεγαλύτερο θρησκευτικό κτίριο της πόλης. 

Ο καθεδρικός ναός βρίσκεται στο κέντρο της πόλης, όχι μακριά από το παλάτι όπου στεγάζεται το δημαρχείο και το διάσημο Castello Estense και συνδέεται με το Αρχιεπισκοπικό Μέγαρο με στεγασμένο διάδρομο.

Κατηγορία:Καθεδρικοί ναοί στην Ιταλία
Κατηγορία:Εμίλια-Ρομάνια
Κομητεία Τίλμαν (Οκλαχόμα)

Η **Κομητεία Τίλμαν** () είναι κομητεία στην πολιτεία της Οκλαχόμα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 6,869 κάτοικοι.Η διοικητική πρωτεύουσα (*έδρα*) είναι το Φρέντερικ. Η κομητεία ιδρύθηκε το 1907 από τμήμα της κομητείας Κομάντσι. Πήρε το όνομά της προς τιμήν του Μπέντζαμιν Τίλμαν, γερουσιαστή των ΗΠΑ από την Νότια Καρολίνα.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 879 τετραγωνικά μίλια (2.280 km2), εκ των οποίων 871 τετραγωνικά μίλια (2.260 km2) είναι στεριά και 8,1 τετραγωνικά μίλια (21 km2) καλύπτονται από νερό.  Βρίσκεται κατά μήκος των συνόρων του Τέξας.

## Παραπομπές


Κατηγορία:Κομητείες της Οκλαχόμα
Κίκι Χάκανσον

Η **Κίκι Χάκανσον** (Kerstin Margareta " Kiki" Håkansson, 17 Ιουνίου 1929 – 4 Νοεμβρίου 2024) ήταν Σουηδή μοντέλο, η οποία ήταν η πρώτη νικήτρια του διαγωνισμού ομορφιάς Μις Κόσμος το 1951.

## Μις Κόσμος 1951
Η αρχική ονομασία του διαγωνισμού ομορφιάς Μις Κόσμος ήταν *Διαγωνιστικό Φεστιβάλ Μπικίνι*.  Διοργανωτής ήταν ο Έρικ Μόρλεϊ ως διαφήμιση στα μισά του αιώνα για μαγιό στο πλαίσιο του Φεστιβάλ της Βρετανίας. Η Χάκανσον ήταν φωτομοντέλο και μοντέλο για μόδα όταν στέφτηκε Μις Κόσμος Σουηδία το 1951 και τελικά κέρδισε το διαγωνισμό στο Λονδίνο.

Στη διάρκεια της τελετής στέψης της, η Χάκανσον φορούσε μπικίνι, λόγος για τον οποίο καταδικάστηκε από τον Πάπα Πίοκαι ορισμένες χώρες με ισχυρή θρησκευτική παράδοση απείλησαν να αποσύρουν τις υποψήφιές τους από το διαγωνισμό. Το 1952 τα μπικίνι απαγορεύτηκαν από τα καλλιστεία και αντικαταστάθηκαν με πιο σεμνά μαγιό.. Ενώ τελικά τα μπικίνι επαναφέρθηκαν στο διαγωνισμό Μις Κόσμος, η Χάκανσον παραμένει η μοναδική νικήτρια που παρέλαβε το στέμμα της φορώντας ένα.

## Μετέπειτα χρόνια
Η Χάκσνσον αρνήθηκε ένα συμβόλαιο για να παίξει σε ιταλική ταινία και με αμερικανικό πρακτορείο μοντέλων, ενώ συνέχισε την καριέρα της ως φωτομοντέλο στην Ευρώπη, εργαζόμενη για την *Comité français de l'élégance*. Μελέτησε την γαλλική υψηλή ραπτική και ήταν κριτής σε πολλούς διαγωνισμούς ομορφιάς. Παντρεύτηκε τον Αμερικανό γλύπτη Ντάλας Άντερσον, τον οποίο γνώρισε όταν εκείνος σπούδαζε στην Ευρώπη. Έπειτα από εννέα χρόνια στην Κοπεγχάγη, το ζεύγος μετανάστευσαν στις ΗΠΑ, όπου η Χάκανσον αποσύρθηκε από το μόντελινγκ και ο Άντερσον έγινε μέλος του Πανεπιστημίου Νεολαίας του Μπρίγκαμ, στη Γιούτα.

## Οικογένεια και θάνατος
Η Χάκανσον και ο σύζυγός της απέκτησαν τρία παιδιά. Πέθανε στην Καλιφόρνια σε ηλικία 95 ετών στις 4 Νοεμβρίου 2024.

## Παραπομπές


## Εξωτερικοί σύνδεσμοι
*
*

Κατηγορία:Σουηδοί
Εσπεζέλ

Το **Εσκάλ** (, , ) είναι γαλλική κοινότητα στο νομό της Ωντ, στη διοικητική περιοχή της Οξιτανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωντ
Θεόφιλος Κουρτίδης

Ο **Θεόφιλος Κουρτίδης** ήταν Έλληνας βετεράνος ποδοσφαιριστής και προπονητής ποδοσφαίρου. Κατά τη δεκαετία του 1960 αγωνίστηκε ως κεντρικός αμυντικός κυρίως στις ομάδες του Ηρακλή Θεσσαλονίκης (1964–67) και Άρη Θεσσαλονίκης (1967–69).

## Καριέρα
Ο Κουρτίδης ξεκίνησε την καριέρα του από την Θύελλα Πατρών με τα χρώματα της οποίας έλαβε μέρος στο πρωτάθλημα της Β΄ Εθνικής κατά τη σεζόν 1963–64. Η πορεία της ομάδας υπήρξε ικανοποιητική καθώς τερμάτισε 6η θέση στον Α΄ όμιλο. 

Τον Αύγουστο του 1964 μεταγράφηκε στον Ηρακλή Θεσσαλονίκης, με τη φανέλα του οποίου αγωνίστηκε ως αμυντικός για μια τριετία καταγράφοντας 77 συμμετοχές στο πρωτάθλημα της Α΄ Εθνικής. 

Το καλοκαίρι του 1967 μεταπήδησε στον συμπολίτη Άρη Θεσσαλονίκης, με τον οποίο αγωνίστηκε συνολικά σε 11 αγώνες στο πρωτάθλημα της Α΄ Εθνικής. Ειδικότερα, τη σεζόν 1967–68, αγωνίστηκε ως κεντρικός αμυντικός σε 9 αγώνες, διακρινόμενος για τα αθλητικά του προσόντα και το πολύ δυνατό παιχνίδι του.

Πραγματοποίησε το ντεμπούτο του στις 2 Δεκεμβρίου 1967 στον αγώνα Αιγάλεω – Άρης 3–3. Τη σεζόν 1968–69, κατέγραψε μόνο 2 συμμετοχές. Έπαιξε για τελευταία φορά με τους «κίτρινους» στις 15 Δεκεμβρίου 1968, στη νίκη του Άρη επί του Ο.Φ.Η. με 2–1 στο Χαριλάου.

Με τη φανέλα του Άρη πραγματοποίησε και την μοναδική του εμφάνιση στις ευρωπαϊκές διοργανώσεις αγωνιζόμενος στις 20 Νοεμβρίου 1968 στον εκτός έδρας αγώνα με την ουγγρική Ούιπεστ.

Μετά το τέλος της καριέρας του ως ποδοσφαιριστής, απέκτησε την άδεια ασκήσεως του επαγγέλματος του προπονητή (1971) και έκτοτε διετέλεσε προπονητής σε πολλές ομάδες, κυρίως όμως των χαμηλότερων κατηγοριών. Μεταξύ άλλων υπήρξε προπονητής στο Φοίνικα Πολίχνης (1992/93), τον Παναρκαδικό (1978–79 και 1989–90), την Αναγέννηση Επανομής (1980), τον Εθνικό Αλεξανδρούπολης, τον Εορδαϊκό (1983–84 και 1986–87), τον Αλμωπό Αριδαίας (1982–83 αλλά και στις αρχές της σεζόν 1985–86), τον Ποσειδώνα Νέας Μηχανιώνας (1985–86), τον Καμπανιακό (1986 και 1987–88), και τη Θύελλα Περιστερώνα (2002–03).

Επίσης, κάθισε στον πάγκο του Ηρακλή Θεσσαλονίκης ως υπηρεσιακός προπονητής από την 1η Ιουλίου 1976 έως 5 Σεπτεμβρίου 1976 κι από τις 18 Σεπτεμβρίου 1976 έως τις 30 Σεπτεμβρίου 1976 (και πιο συγκεκριμένα στο ευρωπαϊκό παιχνίδι με τον ΑΠΟΕΛ, όταν έφυγε ο Τσίριτς και πριν έλθει ο Ρίμπαρ) ενώ ήταν βοηθός προπονητή του Λες Σάνον τη περίοδο 1975–76, όταν η ομάδα του «Γηραιού» κατέκτησε το μοναδικό Κύπελλο Ελλάδας, στην ιστορία του.

Απεβίωσε στις 3 Απριλίου 2022 στη Θεσσαλονίκη.

## Παραπομπές


## Πηγές
* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6

## Εξωτερικοί σύνδεσμοι
* Προφίλ του Θεοφίλου Κουρτίδη στο transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Θύελλας Πατρών
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Άρη Θεσσαλονίκης
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Ηρακλή Θεσσαλονίκης
Βουτσικάκι

μικρογραφία|Η θέα στο Βουτσικάκι από την κορυφή Τέμπλα
Το **Βουτσικάκι** είναι κορυφή των Αγράφων, με υψόμετρο 2.254 μέτρα. Βρίσκεται στον νομο Καρδίτσας, κοντά στη λίμνη Πλαστήρα, και αποτελεί μία από τις χαρακτηριστικές κορυφές της περιοχής καθώς και την τρίτη ψηλότερη της οροσειράς.

Η βλάστηση στην περιοχή του Βουτσικακίου είναι χαρακτηριστική των Αγράφων. Στα χαμηλότερα υψόμετρα συναντώνται εκτεταμένα ελατοδάση, ενώ όσο αυξάνεται το υψόμετρο η βλάστηση γίνεται πιο αραιή, με παρουσία αλπικής ζώνης κοντά στην κορυφή. Η περιοχή φιλοξενεί πλούσια πανίδα, συμπεριλαμβανομένων ειδών όπως ο λύκος, το ζαρκάδι και η αρκούδα.

## Παραπομπές


Κατηγορία:Άγραφα
Λίμνη Μαραθώνος Αττικής

Η **Λίμνη Μαραθώνα** απογράφεται ως ξεχωριστός οικισμός του Καπανδριτίου Βρίσκεται στο νότιο μέρος της λίμνης Μαραθώνα, δίπλα στον δρόμο Αγίου Στεφάνου - Μαραθώνα και σε υψόμετρο 270 μέτρα. Απογράφεται για πρώτη φορά το 1961 στην κοινότητα Καπανδριτίου που σήμερα υπάγεται στο δήμο Ωρωπού. Σύμφωνα με την απογραφή του 2021 απογράφησαν 135 άτομα ενώ με αυτήν του 2011 κανένα.

## Πορεία του πληθυσμού

## Παραπομπές


Κατηγορία:Χωριά της περιφερειακής ενότητας Ανατολικής Αττικής
Μπάφι Αττικής

Το **Μπάφι** απογράφεται ως ξεχωριστός οικισμός του Ωρωπού και της Αττικής. Βρίσκεται στο βόρειο μέρος της, κοντά στις ακτές του Νότιου Ευβοϊκού και σε υψόμετρο 80 μέτρα. Απέχει μόλις 7 χλμ. ΝΑ. από το κέντρο του Ωρωπού (έδρα του δήμου), 5 χλμ. Ν. από τη Σκάλα Ωρωπού και 48 χλμ. Β. από το κέντρο της Αθήνας. 

Απογράφεται ως ξεχωριστός οικισμός το 1981 στην κοινότητα Μαρκοπούλου Ωρωπού με το οποίο αποτελούν την ομώνυμη κοινότητα (μαζί με την Αγία Βαρβάρα και το Νέο Λιβύσσιο)  που υπάγεται στη Δημοτική Ενότητα Μαρκοπούλου Ωρωπού του Δήμου Ωρωπού. Σύμφωνα με την απογραφή του 2021 απογράφησαν 34 άτομα

## Πορεία του πληθυσμού

## Παραπομπές


Κατηγορία:Χωριά της περιφερειακής ενότητας Ανατολικής Αττικής
Αμφίπολις Βακτριανής

Η **Αμφίπολις** ήταν μία αρχαία ελληνική αποικία στην Βακτριανή.

Η μοναδική παρουσία αυτής της πόλεως έγινε γνωστή από μία αρχαία απόδειξη πληρωμής σε Σκύθες νομάδες μισθοφόρους στην εποχή του βασιλέα Αντιμάχου. Η επιγραφή έγραφε:

1. *Βασιλεύοντος Αντιμάχου έτους τριακοστού [μηνός--]*

2. *εν *'Αμφιπόλει*' τη προς τη Καρελότη εισηγείτα[ι-- των]*

3. *ξένων μαν ηερχολλ μηνον των τεσσαρά[κοντα---]*

4. *Σκυθών αργυρίου επισήμου δραχμών εκατόν[---]

5. *[....του..] ε μενου πλήθους του αργυρίου [---]''

Κατά τους ερευνητές W. Clarysse και D.J. Thompson η εν λόγω βακτριανή Αμφίπολη ίσως να βρισκόταν στους πρόποδες κάποιου όρους με το όνομα Καρελοτή.

Τίποτα άλλο δεν είναι γνωστό για την ελληνιστική αυτή Αμφίπολη. Το πιο πιθανόν να ιδρύθηκε από Έλληνες αποίκους από την Αμφίπολη της Μακεδονίας.

## Παραπομπές


Κατηγορία:Αρχαίες πόλεις της Περσίας
Αναστασία Σταρτσένκοβα

Η **Αναστασία Μιχαήλοβνα Σταρτσένκοβα**  (Ρωσικά: Анастасия Михайловна Старченкова), γεννημένη το 1983, Καλούγκα) είναι Ρωσίδα κριτικός κινηματογράφου και φιγούρα της κινηματογραφικής βιομηχανίας. Είναι αναγνωρισμένη εμπειρογνώμονας του κλάδου.

## Βιογραφία
Γεννήθηκε στις 31 Αυγούστου 1983.

Σπούδασε φιλολογία στο Κρατικό Παιδαγωγικό Πανεπιστήμιο της Kaluga, αλλά μετά το πρώτο της έτος μετακόμισε στη Μόσχα, όπου εισήλθε στο τμήμα κινηματογραφικών σπουδών του VGIK (Ινστιτούτο Κινηματογράφου Gerasimov), αποφοιτώντας το 2009. Από τον Ιούλιο του 2008 έως τον Νοέμβριο του 2013, εργάστηκε στο Lenoblkinovideo.

Εργάστηκε επίσης για περίπου ένα χρόνο στο Cinema Club στο Winzavod. Ως μεταφράστρια, συνεργάστηκε με τον εκδοτικό οίκο Amphora, δουλεύοντας, ειδικότερα, στα βιβλία  *The Monster Show: A Cultural History of Horror* (του David J. Skal) και *[[Μάικλ Τζάκσον]]. Μια εικονογραφημένη βιογραφία*.

Από τον Ιούλιο του 2014, Εκτελεστικός Διευθυντής και Διευθυντής Διανομής Ταινιών της εταιρείας διανομής ταινιών Exponenta Film, ενός από τους ηγέτες στην αγορά ταινιών στη Ρωσία και τις χώρες της ΚΑΚ.
## Παραπομπές

## Εξωτερικοί σύνδεσμοι

* Επίσημος ιστότοπος

Κατηγορία:Ρώσοι κριτικοί
Κατηγορία:Κριτικοί του κινηματογράφου
Κατηγορία:Ρώσοι μεταφραστές
Κατηγορία:Ρώσοι επιχειρηματίες
Κατηγορία:Διευθύνοντες σύμβουλοι
NGC 3239

Ο **[[Νέος Γενικός Κατάλογος|NGC]] 3239** είναι ακανόνιστος γαλαξίας στον αστερισμό Λέοντα. Τον ανακάλυψε ο αστρονόμος Ουίλιαμ Χέρσελ (William Herschel) την 21η Μαρτίου 1784 και δεν είναι ορατός δια γυμνού οφθαλμού. Έχει πολλές περιοχές H II καθώς και ορισμένες περιοχές όπου λαμβάνει χώρα σχηματισμός νέων αστέρων. Τα στοιχεία αυτά συνήθως υποδηλώνουν πως ο γαλαξίας συγχωνεύθηκε με κάποιον άλλον στο παρελθόν. Ο συγκεκριμένος γαλαξίας καταγράφεται επίσης στον *[[Άτλας των ιδιόμορφων γαλαξιών|Άτλαντα των ιδιόμορφων γαλαξιών]]* ως Arp 263.

## Υπερκαινοφανής
Στον NGC 3239 παρατηρήθηκε ο πρώτος υπερκαινοφανής του 2012, ο **SN 2012A** ο οποίος ήταν τύπου II-P.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ακανόνιστοι γαλαξίες
Κατηγορία:Λέων (αστερισμός)
3239
30560
05637
263
+03-27-025
NGC 1714

Το **[[Νέος Γενικός Κατάλογος|NGC]] 1714** είναι νεφέλωμα εκπομπής στον αστερισμό Δοράδα. Βρίσκεται στο Μεγάλο Νέφος του Μαγγελάνου και το ανακάλυψε ο αστρονόμος Τζων Χέρσελ (John Herschel) στις 2 Νοεμβρίου 1834. Επίσης έχουν εντοπιστεί σχηματισμοί που πιθανότατα είναι πλανητικά νεφελώματα στην ευρύτερη περιοχή του NGC 1714.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Νεφελώματα εκπομπής
Κατηγορία:Δοράς (αστερισμός)
Κατηγορία:Μέγα Νέφος του Μαγγελάνου
Ηρακλειδείς Αττικής

Οι **Ηρακλειδείς** απογράφονται ως ξεχωριστός οικισμός του Δήμου Ωρωπού και της Αττικής. Βρίσκονται βορειοδυτικά της Λίμνης Μαραθώνα, νότια του Πολυδενδρίου και νοτιοανατολικά των Αφινδών σε υψόμετρο 280 μέτρα. Απέχουν περίπου 26 χιλιόμ. ΝΑ. από τον Ωρωπό (έδρα του δήμου) και 31 χιλιόμ. Β.-ΒΑ. από το κέντρο της Αθήνας. Αναφέρονται επίσημα ως ξεχωριστός οικισμός για πρώτη φορά το 2001 να απογράφονται στην κοινότητα Πολυδενδρίου στην οποία, σύμφωνα με το πρόγραμμα Καλλικράτης και την τροποποίήση του Κλεισθένης Ι, ανήκουν (μαζί με το Πολυδένδρι, τον Άγιο Γεώργιο και τους Ταξιάρχες) και η οποία υπάγεται στη Δημοτική Ενότητα Πολυδενδρίου του Δήμου Ωρωπού. 

## Πορεία του πληθυσμού

## Παραπομπές


Κατηγορία:Χωριά της περιφερειακής ενότητας Ανατολικής Αττικής
Νέο Συκάμινο Αττικής

Το **Νέο Συκάμινο** απογράφεται ως ξεχωριστός οικισμός του Δήμου Ωρωπού και της Ανατολικής Αττικής. Βρίσκεται στα βόρεια όρια με την Περιφερειακή Ενότητα Βοιωτίας, κοντά στις ακτές του Νότιου Ευβοϊκού και σε υψόμετρο 80 μέτρα. Απέχει μόλις 6 χλμ. Δ.-ΒΔ. από το κέντρο του Ωρωπού (έδρα του δήμου), 13 χλμ. Α.-ΝΑ. από το Σχηματάρι και 59 χλμ. Β. από το κέντρο της Αθήνας. Απογράφεται ως ξεχωριστός οικισμός, για πρώτη φορά, το 1991 στην κοινότητα Συκαμίνου στην οποία, σύμφωνα με το πρόγραμμα Καλλικράτης και την τροποποίησή του Κλεισθένης Ι, ανήκει και η οποία (μαζί με το Συκάμινο, το Καμάρι, το Κατηφόρι και   τον Πευκιά) υπάγεται στη Δημοτική Ενότητα Συκαμίνου του Δήμου Ωρωπού.  

## Πορεία του πληθυσμού

## Παραπομπές


Κατηγορία:Χωριά της περιφερειακής ενότητας Ανατολικής Αττικής
Meteoblue

Το **Meteoblue** (στυλιζαρισμένο ως **meteoblue**) είναι μια μετεωρολογική υπηρεσία που δημιουργήθηκε στο Πανεπιστήμιο της Βασιλείας της Ελβετίας. Το 2006, η Meteoblue ιδρύθηκε ως spin-off εταιρεία με σκοπό να εξυπηρετήσει πελάτες ειδικά στον τομέα της γεωργίας, καθώς και της ηλιακής και αιολικής ενέργειας. Συνδυάζει πάνω από 40 μοντέλα καιρού και χρησιμοποιεί ιδιόκτητη τεχνητή νοημοσύνη για τη δημιουργία μετεωρολογικών προβλέψεων.

## Παραπομπές
Πλατάνια Ωρωπού Αττικής

Τα **Πλατάνια Ωρωπού** είναι οικισμός της Ανατολικής Αττικής και του Δήμου Ωρωπού

## Γεωγραφικά στοιχεία
Τα Πλατάνια βρίσκονται προς τα βόρεια όρια με την Περιφερειακή Ενότητα Βοιωτίας, κοντά στις ακτές του Νότιου Ευβοϊκού και σε υψόμετρο 10 μέτρα. Απέχουν μόλις 3 χλμ. Β. από το κέντρο του Ωρωπού (έδρα του δήμου), 16 χλμ. Α.-ΝΑ. από το Σχηματάρι και 59 χλμ. Β. από το κέντρο της Αθήνας. Στα δυτικά του είναι η  Αγία Αικατερίνη, βορειοδυτικά το Χαλκούτσι και ο Ευβοϊκός, ανατολικά η Σκάλα Ωρωπού και νοτιοανατολικά ο Ωρωπός.

## Διοικητικά - πληθυσμιακά στοιχεία
Απογράφονται ως ξεχωριστός οικισμός, για πρώτη φορά, το 1981 στην κοινότητα Ωρωπού στην οποία, σύμφωνα με το πρόγραμμα Καλλικράτης και την τροποποίησή του Κλεισθένης Ι, ανήκουν και η οποία, μαζί με τον Ωρωπό και τον Κάμπο Ωρωπού υπάγεται στη Δημοτική Ενότητα Ωρωπίων του Δήμου Ωρωπού.  

### Πορεία του πληθυσμού

## Παραπομπές


Κατηγορία:Χωριά της περιφερειακής ενότητας Ανατολικής Αττικής
NGC 1396

Ο **[[Νέος Γενικός Κατάλογος|NGC]] 1396** είναι νάνος ελλειπτικός γαλαξίας ο οποίος απέχει 61 εκατομμύρια έτη φωτός και βρίσκεται στον αστερισμό Κάμινο. Τον ανακάλυψε ο αστρονόμος Ιούλιος Σμιτ στις 19 Ιανουαρίου 1865 και ανήκει στο Σμήνος γαλαξιών της Καμίνου. Είναι επίσης δορυφόρος του NGC 1399.

Παρόλο που ο NGC 1396 συνήθως ταυτίζεται με τον PGC 13398 στον Κύριο Κατάλογο Γαλαξιών, ενδέχεται να μην πρόκειται όντως για τον ίδιο γαλαξία.

## Χαρακτηριστικά
Έχουν ανακαλυφθεί 232 σφαιρωτά σμήνη που περιβάλλουν τον NGC 1396 καθώς και ένα αστρικό σμήνος κοντά στον πυρήνα του με εκτιμώμενη μάζα ισοδύναμη με 9,6 × 106 ηλιακές μάζες.

Η μελέτη της μεταλλικότητας του NGC 1396 και των αναλογιών άλλων χημικών στοιχείων συγκριτικά με άλλους γαλαξίες στην Τοπική Ομάδα, δείχνουν ότι η χημική ιστορία του εμπλουτισμού του διαστρικού μέσου του NGC 1396 είναι παρόμοια με αυτή του γαλαξιακού δίσκου του Γαλαξία μας. Το γεγονός αυτό υποδηλώνει ότι ο NGC 1396 προήλθε από έναν προγόνο γαλαξία του μεγέθους του Μεγάλου Νέφους του Μαγγελάνου ο οποίος έχασε τα αποθέματα αερίων του του όταν πέρασε μέσα από το Σμήνος της Καμίνου.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Νάνοι γαλαξίες
Κατηγορία:Ελλειπτικοί γαλαξίες
1396
13398
Κατηγορία:Κάμινος (αστερισμός)
Νικόλαος Ταρμπάζης

Ο **Νικόλαος Ταρμπάζης** ήταν Έλληνας πολιτικός.

## Βιογραφικά στοιχεία

Γεννήθηκε στο χωριό Ζάρκο Τρικάλων το 1851 και σπούδασε νομικά στο Πανεπιστήμιο Αθηνών.

Εξελέγη για πρώτη φορά βουλευτής Τρικάλων στις 18 Οκτωβρίου 1882, όταν και αντικατέστησε ως πρώτος επιλαχών τον αποβιώσαντα Αθανάσιο Χατζηγάκη και επανεξελέγη βουλευτής Τρικάλων στις εκλογές του 1887, 1890, 1895 και του 1899.

Ως βουλευτής διακρίθηκε για τη συμβολή του στην προώθηση του αγροτικού ζητήματος στη Θεσσαλία καθώς τασσόταν ανοιχτά υπέρ των αγροτών και εναντίον των τσιφλικάδων. Υπήρξε πολέμιος των τσιφλικάδων και ιδιαίτερα του Χρηστάκη Ζωγράφου εναντίον των πρακτικών του οποίο είχε εκφωνήσει και σχετική ομιλία στο ελληνικό κοινοβούλιο.

## Παραπομπές


Κατηγορία:Βουλευτές Τρικάλων
Ενρίκε Μαρτίνες (πολιτικός)

Ο **Ενρίκε Μαρτίνες** (, 25 Ιουλίου 1887 &#x2013; 20 Φεβρουαρίου 1938) ήταν Αργεντινός νομικός και πολιτικός, κυβερνήτης της επαρχίας Κόρδοβα, Αντιπρόεδρος της Αργεντινής κατά τη διάρκεια της δεύτερης κυβέρνησης του Ιπόλιτο Ιριγόγιεν.

## Βιογραφία
Ο Μαρτίνες γεννήθηκε στην Κόρδοβα και σπούδασε εκεί μέχρι το 1900, όταν ξεκίνησε τη στρατιωτική του θητεία. Αργότερα σπούδασε νομικά στο Εθνικό Πανεπιστήμιο της Κόρδοβα, λαμβάνοντας πτυχίο το 1911.

Ο Μαρτίνες εξελέγη στη Βουλή των Αντιπροσώπων της Αργεντινής το 1917 για να καλύψει τη θέση που είχε κενωθεί από τον αντιπρόεδρο Ελπίδιο Γκονσάλες. Εξελέγη κυβερνήτης της Κόρδοβα τον Δεκέμβριο του 1927, με τον Χοσέ Αντόνιο Σεμπάλιος ως αντικυβερνήτη, και ανέλαβε τα καθήκοντά του στις 17 Μαΐου 1928. Ο θάνατος, στις 22 Ιουλίου, του εκλεγμένου αντιπροέδρου Φρανσίσκο Μπεϊρό, ώθησε τον εκλεγμένο πρόεδρο Ιπόλιτο Ιριγόγιεν να ζητήσει από τον Μαρτίνες να πάρει τη θέση του εκλιπόντος Φρανσίσκο Μπεϊρό, και στις 12 Οκτωβρίου 1928 ορκίστηκε αντιπρόεδρος της Αργεντινής.

Μετά από μια σειρά επεισοδίων που οργανώθηκαν εναντίον του λαϊκιστή Ιριγόγιεν, στις 5 Σεπτεμβρίου 1930, ο πρόεδρος πήρε άδεια υγείας και ο Μαρτίνες ανέλαβε υπηρεσιακά την προεδρία. Ωστόσο, την επομένη ημέρα ένα πραξικόπημα ανέτρεψε τη διοίκηση του Ιριγόγιεν και τόσο ο ίδιος όσο και ο Μαρτίνες φυλακίστηκαν για δύο χρόνια.

Ο Μαρτίνες μετακόμισε στο Μπουένος Άιρες το 1934 και αποσύρθηκε από τη δημόσια ζωή. Ενώ έκανε ιππασία στη Βίγια Μαρία της Κόρδοβα, το 1938, υπέστη ατύχημα και πέθανε σε ηλικία 51 ετών.

## Παραπομπές


## Πηγές
* *Historical Dictionary of Argentina*. London: Scarecrow Press, 1978.

Κατηγορία:Αντιπρόεδροι της Αργεντινής
Κατηγορία:Αργεντινοί πολιτικοί
Χατζίμε Σέκι

Ο **Χατζίμε Σέκι** (ιαπων. 關 一, 26 Σεπτεμβρίου 1873 &ndash; 26 Ιανουαρίου 1935) ήταν ο δήμαρχος της πόλεως Οσάκα, της τρίτης μεγαλύτερης της Ιαπωνίας, από το 1923 μέχρι τον θάνατό του το 1935.

Ο Σέκι γεννήθηκε στη Χερσόνησο Ίζου, στον Νομό Σιζουόκα, και απεφοίτησε από το Κότο Σόγκυο Γκάτο, το σημερινό Πανεπιστήμιο Χιτοτσουμπάσι του Τόκιο. Στη συνέχεια εργάσθηκε στο Υπουργείο Οικονομικών της Ιαπωνίας και κατόπιν διορίσθηκε στο Χιτοτσουμπάσι. Το 1898 πήγε και μελέτησε επί τρία χρόνια νομική στο Βέλγιο παίρνοντας διδακτορικό, και επιστρέφοντας στην πατρίδα του συνέχισε να διδάσκει ως καθηγητής στο ίδιο πανεπιστήμιο.

Το 1914 ο Σέκι διορίσθηκε αντιδήμαρχος της Οσάκα (προπολεμικώς στην Ιαπωνία οι δήμαρχοι και αντιδήμαρχοι δεν εκλέγονταν, αλλά διορίζονταν στις θέσεις τους από την κεντρική εξουσία, όπως δηλαδή οι νομάρχες στην Ελλάδα μέχρι τη δεκαετία του 1980) και 9 χρόνια αργότερα διορίσθηκε δήμαρχός της. Ως δήμαρχος ανέπτυξε τις κοινωνικές υποδομές, κατασκευάζοντας λιμενικά έργα και σιδηροδρομικές γραμμές, αλλά άσκησε και έμπρακτη κοινωνική πολιτική, ανεγείροντας κατοικίες για τους άστεγους, ιδρύοντας δημοτικές αγορές και την Εμπορική Σχολή της Οσάκα (το σημερινό, ιδιωτικό πλέον, Εμπορικό Πανεπιστήμιο της Οσάκα. Είναι πάντως γνωστότερος για τη διαπλάτυνση της Λεωφόρου Μιντόσουτζι, που διέρχεται από το κέντρο της Οσάκα, και την κατασκευή της Osaka Subway Midosuji Line κάτω από αυτή τη λεωφόρο.

Ο Χ. Σέκι πέθανε από τύφο στην Οσάκα, σε ηλικία 61 ετών.

## Παραπομπές


## Εξωτερικοί σύνδεσμοι
* 

Κατηγορία:Δήμαρχοι της Ιαπωνίας
Γουίλιαμς Λέικ

Το **Γουίλιαμς Λέικ** (αγγλ. *Williams Lake*) είναι πόλη στη Βρετανική Κολομβία του Καναδά, η μεγαλύτερη σε πληθυσμό στα μεσόγεια της επαρχίας αυτής, σε μια περιοχή που είναι γνωστή ως Καριμπού (*Cariboo*), μαζί με το γειτονικό Κενέλ. Σήμερα η πόλη είναι γνωστή κυρίως για το «Williams Lake Stampede», κάποτε το δεύτερο μεγαλύτερο επαγγελματικό ροντέο σε ολόκληρο τον Καναδά, μετά το αντίστοιχο του Κάλγκαρι.

## Ιστορικά στοιχεία
Το Γουίλιαμς Λέικ ονομάσθηκε έτσι προς τιμή του Ινδιάνου φυλάρχου των Σεχουέπμεχ (*Secwepemc*) αποκαλούμενου «Γουίλιαμ», του οποίου η συμβουλή απέτρεψε τη φυλή του από το να συνταχθεί με τους Τσιλκότιν στην εξέγερσή τους εναντίον των λευκών εποίκων. Η τοποθεσία ονομαζόταν Τεξέλκ από τους ιθαγενείς πληθυσμούς, που την κατοικούσαν από το 2000 π.Χ. περίπου. Η ιστορία του εποικισμού από λευκούς αρχίζει στην περιοχή μόλις το 1860, εξαιτίας του «πυρετού του χρυσού» του Καριμπού, όταν συνέρρευσαν εκατοντάδες άπληστοι χρυσωρύχοι και η καναδική κυβέρνηση απέστειλε από τη Βικτώρια τους Φίλιπ Χένρυ Νιντ (*Philip Henry Nind*) και Γουίλιαμ Πϊντσμπεκ (*William Pinchbeck*) ώστε να οργανώσουν μια τοπική διοίκηση και να επιβάλουν τον νόμο και την τάξη.

## Παραπομπές


## Εξωτερικοί σύνδεσμοι
* Επίσημος ιστότοπος
* Το Γουίλιαμς Λέικ στα *[[Βικιταξίδια]]*

Γουιλιαμς Λεικ
Αργαλειός του Ζακάρ

εναλλ.=Ο Αργαλειός του Ζακάρ, μαζί με διάτρητες κάρτες που περιέχουν το σχέδιο ύφανσης.|μικρογραφία|Ο Αργαλειός του Ζακάρ, μαζί με διάτρητες κάρτες που  περιέχουν το σχέδιο ύφανσης.
Ο **αργαλειός του Ζακάρ** (γνωστός και ως **μηχανή του Ζακάρ**) είναι ένας προγραμματιζόμενος αργαλειός, που εφηύρε ο Γάλλος υφαντής και έμπορος Ζοζέφ Μαρί Ζακάρ το 1804 και ο οποίος έπαιξε σημαντικό ρόλο σε άλλες προγραμματιζόμενες μηχανές, όπως μία πρώιμη μορφή του ψηφιακού μεταγλωττιστή, που χρησιμοποιήθηκε από την IBM, ώστε να ξεκινήσει τον σχεδιασμό του σημερινού υπολογιστή. 

Είχε τη δυνατότητα να διαλέγει το σχέδιο ύφανσης, με τη χρήση διάτρητων καρτών που περιείχαν σειρές από τρύπες, για κάθε επιλογή κλωστής και μοτίβου.
Γιώργος Καλδεριμτζής

Ο **Γιώργος Καλδεριμτζής** είναι Έλληνας πρώην ποδοσφαιριστής, ο οποίος αγωνίστηκε ως τερματοφύλακας για τις ομάδες των Ακριτών Συκεών και του Άρη Θεσσσαλονίκης.

## Καριέρα
Ο Καλδεριμτζής ξεκίνησε να αγωνίζεται ως τερματοφύλακας στα τμήματα υποδομής των Ακριτών Συκεών και τον Αύγουστο του 1962 μεταγράφηκε στον Άρη.  Στην ουσία αποκτήθηκε για να αποτελέσει το δίδυμο των τερματοφυλάκων της ομάδας μαζί με τον Παντελάκο, μιας και είχε αποχωρήσει από την ομάδα ο Βαγγέλης Πετράκης ο οποίος ήταν ο βασικός τερματοφύλακας της ομάδας κατά τα προηγούμενα χρόνια και ο Νίκος Χρηστίδης ήταν πολύ άπειρος για να στηριχθεί επάνω του η ομάδα.

Από τα πρώτα φιλικά του καλοκαιριού φάνηκε ότι ο Καλδεριμτζής κερδίζει την μάχη για τη θέση του βασικού τερματοφύλακα.
Αγωνίστηκε για πρώτη φορά στις 23 Σεπτεμβρίου 1962, στην εντός έδρας νίκη tvn "κίτρινων" επί του Απόλλωνα Καλαμαριάς με 2-1. 

Συνολικά αγωνίστηκε σε 3 αγώνες για το θεσμό του Κυπέλλου Ελλάδας και στα 27 από τα 30 παιχνίδια του πρωταθλήματος της σεζόν 1962/63 ενώ ο Παντελάκος, αγωνίστηκε μόνο σε δύο παιχνίδια της κανονικής σεζόν και ο Χρηστίδης σε ένα. 

Μάλιστα ο Καλδεριμτζής αγωνίστηκε και στο δραματικό αγώνα της τελευταίας αγωνιστικής, στις 9 Ιουνίου 1963, κόντρα στον Πανιώνιο   μέσα στη Νέα Σμύρνη, όπου ο Άρης έπρεπε απαραιτήτως να μην ηττηθεί για να αποφύγει τον υποβιβασμό. Στο ματς αυτό έπεσαν κυριολεκτικά κορμιά και δέκα λεπτά πριν τη λήξη, ο Καλδεριμτζής τραυματίστηκε πολύ σοβαρά στο κεφάλι και καθώς δεν υπήρξε δικαίωμα αλλαγών, τη θέση του πήρε ο νεαρός Ψηφίδης. Τελικά οι κίτρινοι κράτησαν το 0-0 και έσωσαν τη χρονιά στους αγώνες κατάταξης.

Παρ' όλη τη θετική χρονιά του Καλδεριμτζή, ο τραυματισμός του ανάγκασε τον προπονητή Μπέλα Πάλφι να τοποθετήσει τον Παντελάκο κάτω από τα δοκάρια του Άρη στους κρίσιμους αγώνες κατάταξης, όπου οι "κίτρινοι" κέρδισαν την παραμονή τους.

Ωστόσο, επέστρεψε κάτω από τα δοκάρια για τα κρίσιμα ματς του Κυπέλλου Ελλάδας εναντίον της Α.Ε.Κ.  και του Ολυμπιακού  στις 7 και 11 Ιουλίου αντιστοίχως.

Απογοητευμένος από τον παραγκωνισμό του ο Καλδεριμτζής, αναζήτησε εντός του θέρους, εγγυήσεις από τη Διοίκηση της ομάδας τόσο για το αγωνιστικό όσο και για το επαγγελματικό του μέλλον κι όταν δεν τις έλαβε, αποχώρησε μέσω Αθηνών αεροπορικώς για τις [Ηνωμένες Πολιτείες Αμερικής|Η.Π.Α.] στις 8 Οκτωβρίου 1963 επικαλούμενος βιοποριστικούς λόγους.

Αναμφισβήτητο όμως παραμένει το γεγονός ότι ο Καλδεριμτζής δεν διέκοψε ποτέ τους δεσμούς του με την ομάδα του Άρη και ήταν από τους πρώτους που υποδέχθηκαν (με δάκρυα στα μάτια) την αποστολή της ποδοσφαιρικής ομάδας του Άρη κατά τη διάρκεια του Πασχαλινού τουρνουά της Νέας Υόρκης, το οποίο διεξήχθη από τις 12 έως τις 22 Απριλίου 1965 στην αμερικανική μεγαλούπολη.
## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Τερματοφύλακες ποδοσφαιριστές
NGC 4513

Ο **[[Νέος Γενικός Κατάλογος|NGC]] 4513** είναι φακοειδής και δακτυλιοειδής γαλαξίας ο οποίος απέχει περίπου 110 εκατομμύρια έτη φωτός και βρίσκεται στον αστερισμό Δράκοντα. Τον ανακάλυψε ο αστρονόμος Χάινριχ ντ' Αρέ (Heinrich d'Arrest) στις 16 Οκτωβρίου 1866.

## Φυσικά χαρακτηριστικά
Ο NGC 4513 έχει μεγάλο και πολύ αμυδρό δακτύλιο που είναι διακριτός και μάλλον αποκομμένος από τον κύριο δίσκο του γαλαξία. Ο δίσκος αποτελείται από αέρια και περιστρέφεται αντίθετα σε σχέση με τον εσωτερικό δίσκο. Το εξωτερικό μέρος του εσωτερικού δίσκου φιλοξενεί έναν πληθυσμό αστέρων που περιστρέφονται αντίθετα και μπορεί να σχετίζονται με τον εξωτερικό δακτύλιο. Η παρατηρούμενη αντίστροφη περιστροφή υποδηλώνει ότι ο δακτύλιος προήλθε από την απορρόφηση αερίου λόγω της διέλευσης άλλου γαλαξία. Ωστόσο έχει εκφραστεί και η άποψη πως ο δακτύλιος είναι το αποτέλεσμα της κατακόρυφης πρόσκρουσης ενός δορυφόρου γαλαξία στο κεντρικό τμήμα του NGC 4513, καθώς ο δακτύλιος είναι φωτεινός στην υπεριώδη ακτινοβολία (UV) και είναι συμμετρικός.

## Ομάδα γαλαξιών
Ο NGC 4513 ανήκει στην ομάδα γαλαξιών NGC 4256 που με τη σειρά του ανήκει στο Υπερσμήνος της Παρθένου. 

## Παραπομπές


## Αναφορές

## Εξωτερικοί σύνδεσμοι
*

Κατηγορία:Φακοειδείς γαλαξίες
Κατηγορία:Δακτυλιοειδείς γαλαξίες
Κατηγορία:Δράκων (αστερισμός)
4513
04152
07683
+11-15-059
Καζούμι Ματσούι

Ο **Καζούμι Ματσούι** (ιαπων. 松井 一實, γενν. 8 Ιανουαρίου 1953) είναι Ιάπωνας πολιτικός, ο σημερινός δήμαρχος της Χιροσίμα, κατέχοντας τη θέση αυτή από το 2011.

Ο Ματσούι γεννήθηκε στη Χιροσίμα, από όπου και κατάγεται: αμφότεροι οι γονείς του είναι *[[χιμπακούσα]]*, δηλαδή επιζήσαντες από τη ρίψη της ατομικής βόμβας της Χιροσίμα. Ο Καζούμι πήρε πτυχίο νομικής από το Πανεπιστήμιο του Κιότο.

Το 1976 άρχισε τη σταδιοδρομία του στο ιαπωνικό Υπουργείο Εργασίας, όπου κατέλαβε διάφορες θέσεις. Από το 1989 μέχρι το 1992 εργάσθηκε στην ιαπωνική πρεσβεία στο Ηνωμένο Βασίλειο. Εκλέχθηκε δήμαρχος της Χιροσίμα στις Γενικές Τοπικές Εκλογές του 2011 και ανέλαβε καθήκοντα στις 10 Απριλίου 2011. Στις εκλογές υποστηρίχθηκε από το Φιλελεύθερο Δημοκρατικό Κόμμα και από το βουδιστικό κόμμα Κομεΐτο. Επανεκλέχθηκε τρεις φορές στο αξίωμα, το 2015, το 2019 και το 2023.

Ο Καζούμι Ματσούι διετέλεσε πρόεδρος της οργανώσεως «Δήμαρχοι για την ειρήνη». Είναι έγγαμος και έχει τέσσερα τέκνα.

## Παραπομπές


## Εξωτερικοί σύνδεσμοι
* 

Κατηγορία:Δήμαρχοι της Χιροσίμα
Κατηγορία:Απόφοιτοι του Πανεπιστημίου του Κιότο
Σουκεγιούκι Μπαν

Ο **Σουκεγιούκι Μπαν** (ιαπων. 伴 資健 , 31 Δεκεμβρίου 1835 &ndash; 28 Ιανουαρίου 1913) είναι Ιάπωνας αξιωματούχος, ο οποίος υπήρξε ο δεύτερος στην ιστορία δήμαρχος της Χιροσίμα μετά τον Ακίρα Μίκι, από τις 28 Νοεμβρίου 1889, καθώς μέχρι τη δεκαετία του 1870 επικεφαλής της πόλεως ήταν φεουδάρχης πρίγκιπας από τη γενιά των Ασάνο, που διοικούσε την πόλη από το Κάστρο της Χιροσίμα.

Ο Σουκεγιούκι Μπαν διορίσθηκε και διετέλεσε δήμαρχος (προπολεμικώς στην Ιαπωνία οι δήμαρχοι δεν εκλέγονταν, αλλά διορίζονταν στις θέσεις τους από την κεντρική εξουσία, το Υπουργείο Εσωτερικών, όπως δηλαδή οι νομάρχες στην Ελλάδα μέχρι τη δεκαετία του 1990) δύο φορές, απο το 1889 μέχρι το 1895 και αργότερα από τις 30 Απριλίου 1896 μέχρι τις 30 Αυγούστου 1906, συνολικά 16 έτη και 4 μήνες. Παραμένει έτσι ο μοναδικός μέχρι σήμερα δήμαρχος της Χιροσίμα που υπηρέτησε δύο μη συνεχόμενες θητείες. Μεσολάβησε η θητεία του Ταντάσι Σάτο, ενώ μετά τη δεύτερη θητεία τού Μπαν τον διαδέχθηκε ο Κοΐτσι Τακατσούκα.

## Παραπομπές


Κατηγορία:Δήμαρχοι της Χιροσίμα
Σενκίτσι Αβάγια

Ο **Σενκίτσι Αβάγια** (ιαπων. 粟屋 仙吉, 7 Νοεμβρίου 1893 &ndash; 6 Αυγούστου 1945) είναι Ιάπωνας αξιωματούχος, ο οποίος διετέλεσε δήμαρχος της Χιροσίμα από τις 10 Ιουλίου 1943. Ο Αβάγια ήταν ο εν ενεργεία δήμαρχος της Χιροσίμα την ημέρα της ρίψης της ατομικής βόμβας στη Χιροσίμα και σκοτώθηκε από την έκρηξή της.

## Παραπομπές


## Πηγές
* 
* 

## Εξωτερικοί σύνδεσμοι
* 

Κατηγορία:Δήμαρχοι της Χιροσίμα
Γουακάμι Φουτζίτα

Ο **Γουακάμι Φουτζίτα** (ιαπων. 藤田 若水, 11 Δεκεμβρίου 1876 - 30 Δεκεμβρίου 1951) είναι Ιάπωνας αξιωματούχος, ο οποίος διετέλεσε δήμαρχος της Χιροσίμα από τις 26 Δεκεμβρίου 1939 (διαδεχόμενος τον Κινταρό Γιοκογιάμα) μέχρι τις 9 Μαΐου 1943. Τον διαδέχθηκε στη δημαρχία ο Σενκίτσι Αβάγια.

Ο Φουτζίτα επέζησε από τη ρίψη της ατομικής βόμβας στη Χιροσίμα στις 6 Αυγούστου 1945 και συνέχισε να εργάζεται για  τον δήμο έως το 1947, όταν οι αμερικανικές αρχές κατοχής τον απάλλαξαν από τα καθήκοντά του. Τον Ιανουάριο του 1946 διορίσθηκε ως πρόεδρος του ειδικού Γραφείου Αποκαταστάσεως που είχε ιδρυθεί από τον δήμαρχο Σιτσιρό Κιχάρα. Μετά το 1947 υπεστήριξε την πολιτική του δημάρχου Σιζό Χαμάι στην ανοικοδόμηση της πόλεως. Ο Φουτζίτα πέθανε από καρκίνο του στομάχου σε ηλικία 75 ετών.

## Παραπομπές


Φουτζιτα, Γουακαμι
Σύντηξη (βιολογία)

Με τον όρο **σύντηξη** χαρακτηρίζεται η τήξη διαφόρων ουσιών που βρίσκονται σε ανάμειξη. Στην Χημεία η σύντηξη αποβλέπει στην εκτέλεση αντιδράσεων μεταξύ των συντηκομένων ουσιών και στη παραγωγή ευδιάλυτου στο ύδωρ, ή άλλου ανόργανου, διαλύτη τήγματος.

Στη βιολογία χρησιμοποιείται για να μιλήσει για την ανάμειξη των γαμετών που γίνεται κατά τη διαδικασία της αναπαραγωγής των φυτών

Κατηγορία:Βιολογία
Πόντιοι Αττικής

Οι **Πόντιοι** είναι οικισμός της Ανατολικής Αττικής στον Δήμο Ωρωπού, ο οποίος βρίσκεται προς τον Νότιο Ευβοϊκό κόλπο. Αποτελεί μέρος του παραθεριστικού πολεοδομικού συγκροτήματος του Ωρωπού και είναι δίπλα στη Νέα πολιτεία. Απέχει 49 χλμ. Β. από το κέντρο της Αθήνας και έχει υψόμετρο 80 μέτρα. Δημιουργήθηκε το 1923 από πρόσφυγες οι οποίοι προήλθαν απ' την Πολιτεία του Πόντου αν και αναφέρεται επίσημα ως ξεχωριστός οικισμός για πρώτη φορά το 1991 να απογράφεται στην κοινότητα Νέων Παλατίων. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με τα Νέα Παλάτια, την Αγία Αικατερίνη, την Αγία Τριάδα, τον Άγιο Αθανάσιο και τον Άγιο Κωνσταντίνο  αποτελούν την κοινότητα Νέων Παλατίων που υπάγεται στη Δημοτική Ενότητα Ωρωπίων του Δήμου Ωρωπού. 

## Πορεία του πληθυσμού

## Παραπομπές


Κατηγορία:Χωριά της περιφερειακής ενότητας Ανατολικής Αττικής